06/03/2014 | Administración LocalMunicipal
Padrón
Anuncio notificación Postos de Pascua 2014 - renuncias e alegacións -

Intentada a notificación da Resolución do Alcalde do Concello de Padrón número 045/2014, do 27 de xaneiro, a don SHANE SENDARRUBIAS GRZESIAK na súa condición de persoa interesada no expediente administrativo de licenzas de uso das parcelas do dominio público municipal para a instalación de atracción feirais durante as festas de Pascua 2014, 2015 e 2016, e resultando infructuosa a práctica daquela no último enderezo coñecido do mesmo, procédese, de conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXPAC), a practicar a notificación a través da inserción do presente anuncio no Boletín Oficial da Provincia así como no Taboleiro de Anuncios do Concello do seu último enderezo coñecido: Primeiro. Por acordo da Xunta de Goberno Local do 4 de xaneiro do 2013 convocouse o procedemento de licitación para o outorgamento das licenzas de uso das parcelas do dominio público municipal situadas no Campo do Souto e Paseo do Espolón para a instalación de atraccións feirais con motivo da celebración das festas de Pascua nos exercicios 2013, 2014, 2015 e 2016. Segundo. Por acordo da Xunta de Goberno Local do 14 de marzo do 2013, coa corrección de erros aprobada por Resolución 135/2013, do 14 de marzo, resolveuse o procedemento convocado e adxudicáronse as licenzas de uso para os catro anos durante as devanditas festas. No apartado quinto do devandito acordo recollíase, en coherencia co establecido na condición 14 do prego que rexe esta licitación, que: “As e os adxudicatarios deberán proceder ao pagamento do prezo de adxudicación correspondente ao exercizo 2013 da parcela ou parcelas antes da colocación-instalación da actividade, na conta bancaria que se identifica a continuación debendo indicar ao formalizar o ingreso os datos que tamén se indican: (.) No suposto de que o adxudicatario non cumprimentase este pagamento no prazo sinalado declararase extinguida a autorización e procederase á adxudicación ao licitador coa seguinte oferta máis ventaxosa economicamente de acordo á listaxe realizada pola Mesa de Licitación.” Terceiro. Segundo informe do 30 de decembro do 2013 da Tesoureira Municipal as seguintes persoas que resultaron adxudicatarias para os catro anos, non aboaron a día de hoxe o importe da taxa polo aproveitamento especial do dominio público correspondente ao 2013: A pesares do anterior, as parcelas relacionadas non poideron ser adxudicadas ao seguinte licitador coa oferta máis ventaxosa dado que, segundo consta na acta da Mesa de Licitación do 13 de marzo do 2013, a estas tan só licitaron os que finalmente resultaron adxudicatarios. Cuarto. O 24 de outubro do 2013 dona Rosario Raquel Alcione Jarquez Casañe presenta a renuncia á autorización outorgada sobre a parcela D4-25. Quinto. Por Resolución do Acalde 20/2014, do 13 de xaneiro, acórdase aceptar a renuncia anterior e declarar extinguidas as autorizacións outorgadas ás persoas relacionadas no antecedente terceiro e inhabilitalas para ser adxudicarias de novos postos nas festas da Pascua durante cinco anos as parcelas. A todas elas outorgaselle un período de audiencia de 3 días hábiles para os efectos de que formulen as alegacións que estimen pertinentes. Sexto. Rematado o período de audiencia non consta que ningunha presentase alegacións. Non obstante, a Tesoureira Municipal o 27 de xaneiro do 2014 informa que todos deles, a esa data, pagaron a taxa correspondente ao 2013. Primeiro. A condición 14 das que rexen a licitación establece que o ingreso da taxa debe “. realizarse no prazo máximo de 10 días naturais contados desde a publicación da adxudicación en relación á Pascua 2013 e sempre antes da colocación-instalación da actividade”. Segundo. De acordo ao establecido na condición 11.1 do prego que rexe estas autorizacións, son causas de extinción das autorización outorgadas, entre outras: a) Renuncia do adxudicatario aceptada polo Concello cando non lle cause prexuízo ao propio Concello nin a outros adxudicatarios. b) Falta de pagamento das taxas nos prazos establecidos. Terceiro. O parágrafo segundo desta mesma condición 11 establece que calquera das causas de extinción debe ser acordada polo Alcalde, a proposta da Concelleira delegada ou Concelleiro delegado de festexos, e outorgalle un trámite de audiencia ao adxudicatario por espazo de tres (3) días hábiles. Cuarto. O parágrafo terceiro desta mesma condición engade que “A extinción culpable da licenza dará lugar á incautación da fianza, de selo caso, á inhabilitación do industrial-feriante para ser adxudicatario dun posto nesta festas durante os próximos cinco anos e a orde de levantamento ou desmontaxe do posto, todo isto sen prexuízo de esixirlle ao adxudicatario, ante as instancias xudiciais competentes, as responsabilidades a que houbese lugar”, Primeiro. Aceptar a renuncia presentada o 24 de outubro do 2013 por dona Rosario Raquel Alcione Jarquez Casañe á autorización outorgada por acordo da Xunta de Goberno Local do 14 de marzo do 2013 para os anos 2013, 2014, 2015 e 2016 sobre a parcela D4-25 para instalar un posto adicado á venda de “polos asados” durante as festas da Pascua en cada un deses exercicios, e en consecuencia declarar extinguida a devandita autorización, dado que que non se teñen acreditados danos ao Concello nin a terceiros. Segundo. Aceptar como alegación á proposta de extinción das autorizacións outorgadas ás seguintes persoas para o uso das parcelas que tamén se indican durante a celebración das festas da Pascua nos exercicios 2013, 2014, 2015 e 2016, o feito de ter aboado a Taxa polo aproveitamento especial do dominio público correspondente ao exercicio 2013 efectuado polas mesmas nas datas que tamén se indican: Terceiro. Aceptar como alegación á proposta de inhabilitación das seguintes persoas para ser adxudicatarias dun posto nas festas da Pascua do Concello de Padrón dos anos 2014, 2015, 2016, 2017 e 2018, o feito de ter aboado a Taxa polo aproveitamento especial do dominio público correspondente ao exercicio 2013 e, en consecuencia, non inhabilitalas para ser adxudicatarias doutros postos nas festas da Pascua: 1. BOUHAMMOU HARRY, JOSE EULALIO.2. MADURELL ABOAL, JOAN SEBASTIA DIARRA.3. CALLOL LARIZGOITIA, JOSE YESID.4. MESAOUDI ZANON, ESTHER ELIZABETH EL. Cuarto. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer, potestativamente, recurso de reposición ante o mesmo órgano que a dictou, no prazo dun mes contado desde o día de recepción da notificación da presente, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Quinto. Comunicar a presente á Intervención e Tesourería Municipais e dar conta ao Pleno na primeira sesión ordinaria que se convoque.>> Padrón, 17 de febreiro do 2014 O alcalde Asdo. Antonio Fernández Angueira.